open-index/open-wikipedia-markdown huggingface dataset:
IKEA

Η **ΙKΕΑ** (σουηδική προφορά: ικεϊά) είναι επιχείρηση με καταστήματα επίπλων, έχει σουηδική προέλευση, η έδρα της είναι στην Ολλανδία, αλλά διατηρεί σουηδική ταυτότητα.

Η αλυσίδα έχει 424 καταστήματα σε 52 χώρες, πολλά στην Ευρώπη, τα υπόλοιπα στις Ηνωμένες Πολιτείες Αμερικής, τον Καναδά, την Ασία και την Αυστραλία. Ο κατάλογος της IKEA, που περιέχει σήμερα γύρω στα 12.000 προϊόντα, είναι τυπωμένος σε 160 εκατομμύρια αντίγραφα (2006) παγκοσμίως, και διανέμεται δωρεάν, μέσω του ταχυδρομείου και των καταστημάτων.

## Ιστορία
[μικρογραφία|Το πρώτο μεγάλο κατάστημα τις εταιρίας το 1965 στη [Στοκχόλμη.]]
μικρογραφία|Map of countries with IKEA stores:

Το ΙΚΕΑ ιδρύθηκε στο Αίλμχουλτ (Älmhult) της Σουηδίας το 1943 από τον Ίνγκβαρ Κάμπραντ (*Ingvar Kamprad*). Το όνομα της επιχείρησης είναι σύνθετο των πρώτων γραμμάτων αντίστοιχα του ονοματεπώνυμού του, του κτήματος και του χωριού όπου μεγάλωσε: **I**ngvar **K**amprad, **E**lmtaryd, **A**gunnaryd. Αρχικά, ο Κάμπραντ ξεκίνησε με την τακτική να πουλάει τα προϊόντα του από το σπίτι του και με ταχυδρομική εντολή, αλλά τελικά άνοιξε ένα κατάστημα στην κοντινή πόλη Αίλμχουλτ. Εκεί βρισκόταν επίσης και το πρώτο κατάστημα «Αποθήκη επίπλων IKEA» που ήρθε να χρησιμεύσει ως πρότυπο για τα πολυκαταστήματα IKEA και στις 23 Μαρτίου 1963 το πρώτο κατάστημα άνοιξε στο εξωτερικό, στο Άσκερ της Νορβηγίας.

Στην Ελλάδα πρωτοεμφανίστηκε η εταιρεία με ένα κατάστημα στη Θεσσαλονίκη το 2001 και ακολούθησε ένα κατάστημα στα Σπάτα της Αττικής το 2003. Σήμερα στην Ελλάδα λειτουργούν 8 καταστήματα ΙΚΕΑ: 4 στην Αθήνα, στη Θεσσαλονίκη, στη Λάρισα, στο Ηράκλειο Κρήτης, στα Ιωάννινα και στην Πάτρα. Καθώς, επίσης, και 4 κέντρα παραγγελιών και παραλαβών σε όλη την Ελλάδα. Συγκεκριμένα βρίσκονται στην Αλεξανδρούπολη, στη Ρόδο, στα Χανιά και στην Καλαμάτα, το οποίο και άνοιξε το καλοκαίρι του 2019.

Στην Κύπρο λειτουργεί ένα κατάστημα στη Λευκωσία, ενώ υπάρχει κέντρο παραγγελιών και παραλαβών στη Λεμεσό.

## Προϊόντα
Τα έπιπλα της εταιρίας έχουν μια απλή ή παραδοσιακή απλή σχεδίαση. Ορισμένα έχουν σχεδιαστεί από επώνυμους βιομηχανικούς σχεδιαστές.

Ο πρόεδρος και ιδρυτής του ομίλου ΙΚΕΑ, Ίνγκβαρ Κάμπραντ, στις 5/6/2013 παραιτήθηκε οριστικά από πρόεδρος του Ομίλου. Ο νυν πρόεδρος της εταιρείας ονομάζεται Γιέσπερ Μπρόντιν.

## Παραπομπές
 

## Εξωτερικοί σύνδεσμοι

* IKEA Ελλάδας 
* ΙΚΕΑ Κύπρου 
* IKEA Κατάλογος

Κατηγορία:Εμπορικά καταστήματα
Κατηγορία:Επιχειρήσεις στη Σουηδία
Κατηγορία:Επιχειρήσεις της Ολλανδίας
ARM

Ο όρος **ARM** μπορεί να αναφέρεται:

* Στον κωδικός χώρας της Διεθνούς Ολυμπιακής Επιτροπής για την Αρμενία.
* Στην αρχιτεκτονική ARM, τεχνολογία των ηλεκτρονικών υπολογιστών.

Κατηγορία:Αποσαφήνιση
BOT

*Για τα bot της Βικιπαίδειας, δείτε: [[Βικιπαίδεια:Bots]]*

Η λέξη **Bot** ή **BOT** μπορεί να αναφέρεται σε:

## Επιστήμη των Υπολογιστών
* Διαδικτυακό ρομπότ, ένα πρόγραμμα υπολογιστή που εκτελεί αυτοματοποιημένες εργασίες στο διαδίκτυο.

## Γεωγραφία
* Μποτσουάνα, η Δημοκρατία της Μποτσουάνα, μία ηπειρωτική χώρα στη νότια Αφρική.

## Στο ελληνικό αλφάβητο

* Στη συντομογραφία της Βοτανικής
Ηθική βλάβη

Ως **ηθική βλάβη** χαρακτηρίζεται η μη περιουσιακή ζημία στο Αστικό Δίκαιο. Ο υφιστάμενος ηθική βλάβη δεν υφίσταται μείωση της περιουσίας του, αλλά θεωρεί ότι του προσβάλλονται ηθικές αξίες, μη αποτιμητές σε χρήμα.

Επειδή όμως είναι δύσκολη η αποτίμηση σε χρήμα και ελλοχεύει ο κίνδυνος κατάχρησης, η ηθική βλάβη αποκαθίσταται μόνο όπου το προβλέπει ρητά ο νόμος. Η αποκατάσταση της ηθικής βλάβης δεν ονομάζεται συνήθως αποζημίωση (όπως στην περιουσιακή ζημία), αλλά **χρηματική ικανοποίηση**. Η ορολογική διαφοροποίηση δείχνει ακριβώς το μη αποτιμητό σε χρήμα της ηθικής βλάβης. Η χρηματική ικανοποίηση δεν αποζημιώνει τον παθόντα, απλά προσπαθεί να άρει ή να απαλύνει κάποιες από τις δυσάρεστες συνέπειες της ηθικής βλάβης.

Ειδικά η ηθική βλάβη που υφίστανται οι συγγενείς αποθανόντος εξ αδίκου θανάτου του ονομάζεται **ψυχική οδύνη**.

Κατηγορία:Αστικό Δίκαιο
Κατηγορία:Νομικοί όροι
Ναπολεόντειος Κώδικας

Με την ονομασία **Ναπολεόντειος Κώδικας** αναφέρεται ο γαλλικός Αστικός Κώδικας που δημοσιεύθηκε επί Ναπολέοντος στις 21 Μαρτίου του 1804 με αρχικό όμως τίτλο "Αστικός Κώδικας των Γάλλων" και που μετονομάσθηκε κατά την αναδημοσίευσή του σε "Ναπολεόντειο Κώδικα" το 1807.

Ο Ναπολεόντειος Αστικός Κώδικας είναι γεγονός ότι βασίσθηκε στις αρχές της Γαλλικής Επανάστασης, η μεγάλη ιστορική του όμως σημασία είναι ότι πρώτος αυτός ο Κώδικας καθιέρωσε στην Ευρώπη την ισότητα πάντων των πολιτών έναντι του Νόμου. Αποτελούσε συμβιβασμό του παλαιού καθεστώτος με τη Γαλλική Επανάσταση. Ενσωμάτωνε τις αρχές της ελευθερίας του ατόμου, της ελευθερίας επιλογής εργασίας, καθώς και την αρχή του Κοσμικού Κράτους. 
Αποτελείται από 2.281 άρθρα. Διαιρείται σε τρία μέρη: στο δίκαιο των προσώπων, στο δίκαιο του αντικειμένου και των ειδών της ιδιοκτησίας, και στο δίκαιο του τρόπου κτήσης της κυριότητας.
Ο κώδικας, που κυριαρχείται από το πνεύμα της Γαλλικής Επανάστασης, διακρίνεται για τη σαφήνεια και την ακρίβεια των κειμένων του. Στους νεότερους χρόνους τροποποιήθηκε πολλές φορές, αλλά οι βασικές γραμμές του διατηρούνται έως σήμερα και αποτέλεσε τη βάση ανάλογων κωδίκων διαφόρων κρατών του 19ου αι., όπως του Βελγίου (όπου ισχύει και σήμερα), του Κεμπέκ στον Καναδά, της Ολλανδίας, της Ισπανίας, ορισμένων κρατών της Νότιας Αμερικής και της πολιτείας Λουιζιάνα των ΗΠΑ.

Ο νέος ηγέτης της Γαλλίας εφάρμοσε σειρά μεταρρυθμίσεων στη διοίκηση, στην εκπαίδευση και στην οικονομία, επιδιώκοντας να ελέγξει την κρατική μηχανή, αλλά και να την κάνει πιο αποτελεσματική

Ν
Κατηγορία:Νομικοί κώδικες
Κατηγορία:Αστικό Δίκαιο
Κωδικας
Δεσμά

Τα **Δεσμά** ήταν παλιότερη ποινή του Ποινικού Δικαίου που διακρίνονταν σε **πρόσκαιρα** και σε **ισόβια**.

Οι εν λόγω ποινές ίσχυαν στην Ελλάδα μέχρι το 1950 όταν ψηφίστηκε ο Ποινικός Κώδικας στη θέση του ως τότε ισχύοντος Ποινικού Νόμου και αντικαταστάθηκαν από την κάθειρξη.

Κατηγορία:Ποινές
Κατηγορία:Βασανιστήρια
Αδριάνειο δόγμα

Ως **Αδριάνειο δόγμα** χαρακτηρίζεται, στη νομική, το δικαίωμα που μπορεί να εγείρει κάποιος και να ζητήσει «προσωρινή εγκατάσταση» στη νομή αμφισβητούμενης κληρονομιάς, εφόσον όμως προσάγεται διαθήκη εξωτερικά "*ανελλιπής και άμωμος*" στην οποία να φέρεται ως εγκαταστημένος.

Κατηγορία:Νομικοί όροι
Πάπυρος (φυτό)

Ο **πάπυρος** (επιστ. ονομ.: ***Cyperus papyrus*** &ndash; ***Κύπειρος ο πάπυρος***) είναι ένα υδρόβιο φυτό των βάλτων που παλαιότερα φύτρωνε στην κοιλάδα του Νείλου, σε διάφορες περιοχές της Συρίας, στη Μεσοποταμία και στην Παλαιστίνη, κοντά στη λίμνη Γεννησαρέτ. Υπό ευνοϊκές συνθήκες το φυτό φθάνει σε ύψος πέντε μέτρων.

Σήμερα, το βρίσκουμε στην κοιλάδα του Άνω Νείλου, στην Αβησσυνία και στα νερά της Ουγκάντας, ενώ το συναντούμε στην Ευρώπη και συγκεκριμένα στη Σικελία, κοντά στις Συρακούσες. Στα άλλα τμήματα του Νείλου, σε σχέση με το παρελθόν, ο πάπυρος βρίσκεται σε ελάχιστα μέρη.

Από το φυτό αυτό έφτιαχναν το ομώνυμο και πιο κοινό υλικό γραφής σε ολόκληρη την κλασική Αρχαιότητα. 

## Χρήσεις του φυτού
μικρογραφία|200px|αριστερά|''Κύπειρος ο πάπυρος''

Στην αρχαιότητα ο πάπυρος χρησιμοποιήθηκε πολύ ως γραφική ύλη, παρόμοια με το χαρτί και από εκεί πήρε το όνομά της η Παπυρολογία, η επιστήμη που ασχολείται με τα γραμμένα σε παπύρους αρχαία κείμενα.

Εκτός από την παραγωγή γραφικής ύλης, στην αρχαιότητα υπήρξαν και άλλες χρήσεις του φυτού αυτού. Με τις ίνες του παπύρου έφτιαχναν σχοινιά, φιτίλια για λάμπες, πέδιλα, ακόμα και ανάλαφρες βάρκες. Το ξύλο των ριζών προσέφερε καύσιμο υλικό και χρησίμευε για την κατασκευή εργαλείων. Η διάταξη των λουλουδιών του διαπλεκόταν σε γιρλάντες, η δε στάχτη χρησιμοποιούνταν ως γιατρικό. Επίσης, συχνά αναφέρεται ότι οι φτωχοί μασούσαν το εσωτερικό των κοτσανιών του παπύρου, όπως γινόταν με το ζαχαροκάλαμο.

Σήμερα, χρησιμοποιείται επίσης ως διακοσμητικό φυτό σε κήπους και στην Ελλάδα, αλλά και γενικά σε χώρες της λεκάνης της Μεσογείου.

## Εξωτερικοί σύνδεσμοι
* 
* 
* 

Κατηγορία:Κυπειροειδή
Κατηγορία:Χλωρίδα της Αφρικής
Κατηγορία:Ινώδη φυτά
Κατηγορία:Καλλωπιστικά φυτά
Ελβετική μυθολογία

[μικρογραφία|Καρναβάλι της [Βασιλεία (Ελβετία)|Βασιλείας, 2005]]
Η **ελβετική μυθολογία**, πριν από την έλευση του Χριστιανισμού, ήταν ένα μείγμα κελτικής και γερμανικής μυθολογίας.

Κάποιοι από τους μύθους, θρύλους ή θεότητες που ήταν ιδιαίτερα γνωστοί είναι η Άρτιο, μια κελτική θεότητα που σχετίζεται με τη φύση και την άγρια ζωή, είναι ιδιαίτερα γνωστή από την Ελβετία, οι δράκοι που πιστεύεται ότι πετούσαν πάνω από τις Άλπεις, οι νάνοι από την Ελβετία που έδιναν μαγικό τυρί σε εκλεκτούς θνητούς, η Ροσμέρτα, θεότητα των Ρωμαίων και των Γαλατών,που σχετιζόταν με την αφθονία των αγαθών και τη γονιμότητα, τo ελβετικό παραμύθι *Έλατο που τραγουδάει* και οι θρύλοι του Γουλιέλμου Τέλλου.

*
Τίνια

Στην Ετρουσκική μυθολογία, ο **Τίνια** ήταν ο μεγαλύτερος θεός των ουρανών, σύζυγος της Θάλνα ή της Ούνι. 

Αποτελούσε την ισχυρή Τριάδα μαζί με τις θεότητες Μένρβα και Ούνι, αντίστοιχη της ρωμαϊκής τριάδας του Γιούπιτερ, της Μινέρβα και της Γιούνο.
Σαν θεότητα, είναι αντίστοιχη με τον άρχοντα των θεών Δία της ελληνικής μυθολογίας. Με την Ούνι απέκτησε ένα γιο, τον Χέρκλε.

Κατηγορία:Ετρουσκική μυθολογία
Κατηγορία:Θεότητες του κεραυνού
Κατηγορία:Θεότητες του χρόνου και της μοίρας
Κάουθα

Στην ετρουσκική μυθολογία, η **Κάουθα** ή **Καθ** ήταν θά του ήλιου και κόρη του ίδιου του ήλιου. Ήταν θεότητα της αυγής και η αρχή των πάντων. Συμβόλιζε την ανατολή μέσα απ' τον ωκεανό και συχνά απεικονιζόταν παρομοίως.

## Εξωτερικοί σύνδεσμοι
* 

Κατηγορία:Ετρουσκική μυθολογία
Τουράν (μυθολογία)

μικρογραφία|320x320εσ
Στην Ετρουσκική μυθολογία, η **Τουράν** είναι η θεότητα του έρωτα και της ζωτικότητας. Σε έργα τέχνης, συνήθως απεικονίζεται σαν μια νεαρή φτερωτή κοπέλα. Ιερά ζώα της Τουράν είναι τα περιστέρια κι οι μαύροι κύκνοι. Οι ακόλουθοί της ονομάζονται Λάσα, που σχετίζονται με τις Λάρες της ρωμαϊκής μυθολογίας.

Η Τουράν αντιστοιχεί με τη θεά Αφροδίτη της ελληνικής μυθολογίας και τη ρωμαϊκή θεότητα Βένους.

## Εξωτερικοί σύνδεσμοι
* 

Κατηγορία:Ετρουσκική μυθολογία
Κατηγορία:Θεότητες της αγάπης, του έρωτα και της λαγνείας
Βαντ

Στην ετρουσκική μυθολογία, η **Βαντ** ή **Βανθ** (Vanth) είναι ένας θηλυκός δαίμονας που ζούσε στον Άιτα, τον Κάτω Κόσμο. Με τα μάτια που είχε στα φτερά της έβλεπε και γνώριζε τα πάντα. Ήταν ο προάγγελος του θανάτου και βοηθούσε τους ασθενείς στο νεκροκρέβατό τους. Παρακινούσε τους ανθρώπους να είναι βίαοι και ελκόταν από ανοικτούς τάφους και τύμβους.

Σύμβολά της είναι το φίδι, ο δαυλός και το κλειδί της πύλης που οδηγεί στον άλλο κόσμο, με τα οποία απεικονίζεται συχνά στην τέχνη.

Συνήθως φαίνεται να ακολουθεί τον θεό Χαρούν.

* Το όνομά της δόθηκε στον δορυφόρο του αστεροειδούς 90482 Όρκου, **[[Βανθ (δορυφόρος)|(90482) Όρκος I Βανθ]]**

## Αναφορές


## Εξωτερικοί σύνδεσμοι
*Vanth – Encyclopedia Mythica
*Βρετανικό Μουσείο-Χάλκινο άγαλμα της θεότητας 

Κατηγορία:Ετρουσκική μυθολογία
Κατηγορία:Θεότητες του Κάτω Κόσμου
Κολλοειδές

**Κολλοειδές** – στη χημεία – χαρακτηρίζεται το ομογενές μίγμα που περιέχει μικροσκοπικά σωματίδια μιας χημικής ουσίας ομοιόμορφα διασκορπισμένα μέσα σε μια άλλη και που παραμένουν *μη αναμίξιμα*. Τα σωματίδια αυτά ονομάζονται μικύλλια (micelles).

Σε ένα διάλυμα (ηλεκτρολύτη ή όχι), τα υπό διασκόρπιση σωματίδια (άτομα ή μόρια) έχουν μέγεθος της τάξης των 10-7 cm. Στο κολλοειδές το μέγεθος των μικυλλίων είναι από 10-7 έως 10-5 cm (1 - 100 nm) που σχηματίζουν δομή κολλοειδή (sol) ή πηκτή (gel) που δεν διέρχεται μέσα από κυτταρικές μεμβράνες. Παρά ταύτα παραμένουν διασκορπισμένα, μη παρασυρόμενα από τη βαρύτητα, έτσι ώστε να καθιζάνουν, παραμένοντας έτσι αιωρούμενα. Σε αντίθεση, επίσης, με τα διαλύματα, τα κολλοειδή εμφανίζουν σκέδαση στο φως.

Τα σωματίδια του κολλοειδούς μπορεί να είναι στερεά ή υγρά (σταγονίδια) ή ακόμα και αέρια (φυσαλίδες). Όπως και τα διαλύματα, υπάρχουν κολλοειδή τα οποία έχουν ως μέσο διασποράς και διασπειρόμενη ουσία και στις τρεις φάσεις (στερεό, υγρό, αέριο), με εξαίρεση αυτή που και οι δύο φάσεις είναι αέριες. Χαρακτηριστικά παραδείγματα κολλοειδών είναι:

* Σύννεφα και ομίχλη: Μέσο διασποράς αέριο, διασπειρόμενη ουσία υγρό (κολλοειδές αερόλυμα).

* Καπνός: Μέσο διασποράς αέριο, διασπειρόμενη ουσία στερεό (κολλοειδές στερεό αερόλυμα).

* Γαλάκτωμα: Μέσο διασποράς υγρό, διασπειρόμενη ουσία υγρό (π.χ. γάλα)

* Μαργαρίτης (κοιν. μαργαριτάρι): και τα δύο μέσα στερεά.

Τα κολλοειδή είναι πολύ συνηθισμένα στην έμβια ύλη, π.χ. στα κύτταρα όπου οι μεγάλες επιφάνειες είναι πολύ σημαντικές για τις χημικές αλλαγές που συντελούνται εκεί.

## Πηγές
* Θ. Π. Χατζηιωάννου "Αναλυτική Χημεία", Αθήνα, 1971.
* Πανεπιστήμιο Akron, Τμήμα Χημείας.

Κατηγορία:Μίγματα
*
Απλού

Ο **Απλού** (Aplu ή Apulu) είναι θεός της Ετρούσκιης μυθολογίας, θεός της βροντής και της αστραπής. Προστάτης της μαντείας και του ήλιου, στην Ετρουρία είχε και κολασμένα χαρακτηριστικά.

Έχει πολλές ομοιότητες με τον Έλληνα θεό Απόλλωνα (Απόλλων), στην τέχνη παριστάνεται με στέμμα και κλαδιά δάφνης. Το όνομα Aplu ή Apulu δεν προήλθε απευθείας από την Ελλάδα αλλά με τη μεσολάβηση ενός Λατινικού κέντρου, πιθανότατα την Παλεστρίνα.

Στην Ετρουρία, όπως και στη Ρώμη, ο Απόλλων-Απλού ήταν πάνω από όλα θεότητα των Δελφών. Η πιο διάσημη ετρουσκική αναπαράστασή του είναι ο Απόλλωνας του Βέιο που αποδίδεται στον Βούλκα. 

## Παραπομπές


Κατηγορία:Ετρουσκική μυθολογία
Ούνι

Στην Ετρουσκική μυθολογία, η **Ούνι** είναι η υπέρτατη θεά. Αποτελεί προστάτιδα θεά της πόλης της Περούτζια.

Με το σύζυγό της, Τίνια, και τη Μένρβα αποτελούν την ισχυρή Τριάδα του ετρουσκικού πάνθεου. Σαν θεότητα αντιστοιχεί με την ελληνική θεότητα Ήρα και τη ρωμαϊκή Γιούνο. 
Με τον Τίνια απέκτησε ένα γιο, τον Χέρκλε.

## Εξωτερικοί σύνδεσμοι
* 

Κατηγορία:Ετρουσκική μυθολογία
Υπερδιήθηση

μικρογραφία|Υπερδιήθηση
Η **υπερδιήθηση** είναι μέθοδος αποχωρισμού των στερεών σωματιδίων που περιέχονται στο υγρό ενός κολλοειδούς με τη χρήση πορώδους μεμβράνης ή όπως συνηθίζεται να λέγεται ημιπερατής μεμβράνης.

Στα νοσοκομεία η μέθοδος αυτή είναι ευρύτατη. Χρησιμοποιούνται ειδικές συσκευές υπερδιήθησης που καθαρίζουν το αίμα των ασθενών που πάσχουν από νεφρική ανεπάρκεια, γνωστότερες ως συσκευές αιμοκάθαρσης.

## Δείτε επίσης
*Απόσταξη
*Διήθηση
*Ηλεκτροφόρηση

Κατηγορία:Μέθοδοι διαχωρισμού μιγμάτων
Κατηγορία:Κολλοειδή
Ηλεκτροφόρηση

Η **ηλεκτροφόρηση** (αγγλ. *electrophoresis*) είναι ηλεκτροκινητική μέθοδος διαχωρισμού ηλεκτρικά φορτισμένων σωματιδίων (συνήθως πρωτεϊνικής ή νουκλεϊνικής φύσεως) από ένα μείγμα τους.

## Αρχή λειτουργίας
Κατά την ηλεκτροφόρηση διοχετεύεται ηλεκτρικό ρεύμα μέσω ηλεκτροδίων σε ένα μέσο (πήκτωμα ή και χαρτί) που πάνω του έχει τοποθετηθεί (ή/και ενσωματωθεί) σε ένα σημείο το προς ανάλυση δείγμα. Το αποτέλεσμα είναι ότι τα φορτισμένα σωματίδια κινούνται προς τα ηλεκτρόδια με ταχύτητες διαφορετικές ανάλογα με το φορτίο τους και αντιστρόφως ανάλογα με το μέγεθος τους. Έτσι τα περισσότερο φορτισμένα και μικρότερα μόρια απομακρύνονται περισσότερο από το αρχικό σημείο, ενώ τα μεγαλύτερα και λιγότερο φορτισμένα λιγότερο, οπότε επέρχεται διαχωρισμός παρόμοιος με την χρωματογραφία

## Εφαρμογές
Μεγάλη εφαρμογή της ηλεκτροφόρησης γίνεται στη «*γενετική ταυτοποίηση*» χάρη στην οποία ταυτοποιούνται τμήματα DNA που περιέχεται σε κάθε έμβιο ον. Έτσι, από τη μοναδικότητα που παρέχει το DNA για κάθε άνθρωπο, μπορεί να εξακριβωθεί η ταυτότητά του. Συνήθως συνδυάζεται με την τεχνική PCR η οποία πολλαπλασιάζει τα τμήματα του DNA, οπότε είναι δυνατόν από πολύ μικρό δείγμα (μία τρίχα ή μία σταγόνα αίμα) να γίνει ταυτοποίηση. Με ανάλογο τρόπο ταυτοποιούνται και οι γενετικώς τροποποιημένοι οργανισμοί και στον τομέα της ανάλυσης των τροφίμων.

Η παλιότερη όμως εφαρμογή της ηλεκτροφόρησης ήταν ο διαχωρισμός πρωτεϊνών και μάλιστα ο διαχωρισμός των πρωτεϊνών του πλάσματος, οπότε γινόταν (και γίνεται και σήμερα) ορατή η παρουσία πρωτεϊνών παθολογικής προέλευσης.

## Δείτε επίσης
* Απόσταξη
* Διήθηση

Κατηγορία:Μέθοδοι διαχωρισμού μιγμάτων
Κατηγορία:Κολλοειδή
Φέμπρουους

Στην ετρουσκική μυθολογία, ο **Φέμπρουους** ήταν θεότητα των νεκρών και του εξαγνισμού, ενώ αργότερα η λατρεία του υιοθετήθηκε και από τους Ρωμαίους.  

Ο μήνας Φεβρουάριος έχει πάρει την ονομασία του από αυτή τη θεότητα, από την οποία πιθανότατα προέρχεται και η ρωμαϊκή θεότητα **Φέμπρις**, που σημαίνει *"πυρετός"* και συνδέεται με την ασθένεια της ελονοσίας. 

Ο Φέμπρουους θεωρούνταν επίσης παγανιστικός θεός, ιδιαίτερα κατά τη χρονική περίοδο που οι Ρωμαίοι λάτρευαν την αιγυπτιακή θεότητα Ίσιδα.

## Παραπομπές

Κατηγορία:Ετρουσκική μυθολογία
Κατηγορία:Θεότητες της ρωμαϊκής μυθολογίας
Κατηγορία:Θεότητες του θανάτου
Αουρόρα

Στη ρωμαϊκή μυθολογία, η **Αουρόρα** (λατ. *Aurora*) είναι η προσωποποίηση της αυγής. Αντιστοιχεί με την ελληνική θεότητα Ηώ και με την ετρουσκική **Θέσαν**, θεότητα της αυγής και της ζωής.

Η Αουρόρα θεωρείται σαν μια όμορφη γυναίκα που πετάει πάνω από τον ουρανό αναγγέλλοντας την άφιξη του ήλιου. Έχει δυο αδέλφια: τον ήλιο και τη σελήνη. Έχει πολλούς συζύγους κι απέκτησε πολλά παιδιά, ανάμεσα στα οποία είναι και οι τέσσερις άνεμοι (βορράς, νότος, ανατολή, δύση). Σύμφωνα με ένα μύθο, πετάει πάνω από τον ουρανό κλαίγοντας για έναν από τους γιους της που σκοτώθηκε και τα δάκρυά της είναι η πρωινή πάχνη στον κόσμο των ανθρώπων.

Ο Ουίλιαμ Σαίξπηρ αναφέρει την Αουρόρα στο γνωστό θεατρικό του έργο *[[Ρωμαίος και Ιουλιέτα]]*.

Κατηγορία:Θεότητες της ρωμαϊκής μυθολογίας
Σατούρνους

Στη ρωμαϊκή μυθολογία, ο **Σατούρνους** ήταν κύρια θεότητα της γεωργίας. Ταυτίζεται με τον Κρόνο στην ελληνική μυθολογία.

Σύζυγος του Σατούρνους ήταν η Οπς κι όχι η Μάγκνα Μάτερ, η αντίστοιχη θεότητα της Ρέας, ενώ ανάμεσα στα παιδιά του συγκαταλέγονται η Κέρες, ο Γιούπιτερ κι άλλες θεότητες. Ο Σατούρνους έδωσε το όνομά του στην αγγλική ονομασία της ημέρας του Σαββάτου (Saturday), καθώς και στον πλανήτη Κρόνο (Saturn). 

## Σατούρνους, θεός των Ρωμαίων
Πριν την επιρροή του ελληνικού πολιτισμού στους Ρωμαίους, η Ρώμη είχε τους δικούς της θεούς, οι οποίοι αναφέρονταν ως **numina**, που σημαίνει *δυνάμεις* ή *επιθυμίες*. Οι πρώτοι λοιπόν Ρωμαίοι δεν απέδιδαν στους θεούς τους ποιητικές και ανώτερες ιδιότητες, αλλά τους έβλεπαν με περισσότερο πρακτικό τρόπο, ως μέρος της καθημερινής τους ζωής. Τέτοιες θεότητες ήταν οι Λάρες και οι Πενάτες.

Ο Σατούρνους ήταν αρχικά μια από αυτές τις θεότητες και προστάτευε τους καρπούς. Σύζυγός του ήταν η Οπς, που βοηθούσε κι αυτή τους γεωργούς στη συγκομιδή. Αργότερα, όταν οι Ρωμαίοι επηρεάστηκαν από τον ελληνικό πολιτισμό, το πάνθεόν τους δανείστηκε στοιχεία από την ελληνική μυθολογία κι έτσι ο Σατούρνους ταυτίστηκε με τον Κρόνο και δημιουργήθηκαν μύθοι γύρω από εκείνον.

Ως ανάμνηση της Χρυσής Εποχής της ανθρωπότητας, μιας μυθικής εποχής που άρχοντας ήταν ο Σατούρνους, κατά τους χειμερινούς μήνες και κατά την περίοδο του χειμερινού ηλιοστασίου πραγματοποιούνταν τα Σατουρνάλια, γιορτή προς τιμήν του θεού Σατούρνους.

Κατηγορία:Θεοί της Ρωμαϊκής μυθολογίας
Κατηγορία:Θεότητες του χρόνου και της μοίρας
Κρηνίδα Σερρών

Η **Κρηνίδα** ή **Βιτάστα**, όπως επίσης ονομάζεται από τους κατοίκους, είναι χωριό του νομού Σερρών και αποτελεί δημοτικό διαμέρισμα του Δήμου Αμφίπολης. Βρίσκεται μεταξύ των χωριών Νέα Μπάφρα και Αγγίστα. Σύμφωνα με την απογραφή του 2011, ο πληθυσμός της Κρηνίδας ανέρχεται στους 573 κατοίκους.

## Γενικά στοιχεία
Η Κρηνίδα είναι κτισμένη σε υψόμετρο 151 μέτρων σε απόσταση περίπου 45 χιλιομέτρων ΝΑ από την πόλη των Σερρών. Οι κάτοικοί της ασχολούνται κυρίως με την γεωργία και την καλλιέργεια καπνού και αμπελιών. Σημαντικές εκδηλώσεις που λαμβάνουν χώρα στο χωριό είναι το πανηγύρι του Προφήτη Ηλία και η γιορτή του Αγίου Ιωάννη του Κλήδονα.

## Ιστορία
Δύο περίπου χιλιόμετρα βόρεια από το σημερινό χωριό, στην τοποθεσία *«Τούμπα»* ή *«Παλιά βουνά»*, μαρτυρείται η ύπαρξη ρωμαϊκού οικισμού, ο οποίος εξαρτιόταν διοικητικά από τη ρωμαϊκή αποικία των Φιλίππων. Στην τοποθεσία αυτή βρέθηκαν όστρακα αγγείων ρωμαϊκής εποχής και λατινική επιγραφή (αυτοκρατορικών χρόνων) που αναφέρει έναν αξιωματούχο της αποικίας, ενώ από τη θέση *«Παλιά Εκκλησία»* προέρχεται ελληνική αναθηματική επιγραφή στον «*Ήρωα Αυλωνείτη*» (3ου μ.Χ. αιώνα), η οποία μνημονεύει θρακικά και ρωμαϊκά ονόματα. Από την ύπαρξη θρακικού πληθυσμού συμπεραίνεται ότι ο οικισμός υπήρχε και πριν από τη ρωμαϊκή κατάκτηση και ανήκε στην αρχαία Ηδωνίδα.

Αργότερα, κατά την οθωμανική περίοδο ο οικισμός είχε μικτό πληθυσμό χριστιανών και μουσουλμάνων, με το ελληνικό στοιχείο να είναι το κυρίαρχο, ενώ μετά την ανταλλαγή πληθυσμών μεταξύ Ελλάδας και Τουρκίας, εγκαταστάθηκαν στην Κρηνίδα Έλληνες πρόσφυγες από τη Μικρά Ασία και την Ανατολική Θράκη.

Κατά τη διάρκεια της βουλγαρικής Κατοχής, μικρή μερίδα κατοίκων εξοπλίστηκε από τους κατακτητές ενώ στις 10 Ιουνίου του 1944, Βούλγαροι στρατιώτες σκότωσαν οκτώ εαμίτες κατοίκους της Κρηνίδας ως αντίποινα για την εκτέλεση Βούλγαρου αγροφύλακα, την προηγούμενη μέρα, από άνδρες του ΕΛΑΣ.

## Προσωπικότητες
; Γεννήθηκαν στην Κρηνίδα
* Αθανάσιος Καραμάνης, Έλληνας πρωτοψάλτης του Οικουμενικού Πατριαρχείου
* Αργύριος Ι. Ψάρρης, Έλληνας πολιτικός

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης
Μάαμε

**Η χώρα μας**, **Maamme** (φινλανδικά) ή **Vårt land** (σουηδικά), είναι ο τίτλος του εθνικού ύμνου της Φινλανδίας.

Η μουσική συντέθηκε από τον Γερμανό Fredrik Pacius, με (αρχικά σουηδικά) τις λέξεις από τον Φινλανδό-Σουηδό Johan Ludvig Runeberg, και εκτελέσθηκε για πρώτη φορά στις 13 Μαΐου 1848. Το αρχικό ποίημα, που γράφτηκε το 1846 αλλά που δεν τυπώθηκε μέχρι 1848, είχε 11 στροφές και δημιούργησε έδαφος για τις "Ιστορίες του Σημαιοφόρου Stål (Στωλ)" («Fänrik Ståhls Sägner»), ένα αριστούργημα του ρομαντικού εθνικισμού. Το ισχύον φινλανδικό κείμενο είναι μια μετάφραση 1889 από το Paavo Cajander.
Οι "Ιστορίες του Σημαιοφόρου Stål" εκτιμήθηκαν πολύ σε την όλη Σκανδιναβία. Από τον χρόνο ανεξαρτησίας της Φινλανδίας (1917-18) άρχισαν να αναγνωρίζονται επησίμως ως εθνικός ύμνος του νεοσύστατου Φινλανδικού κράτους, και ταυτοχρονά η μουσική του Pacius και οι στίχοι του Runeberg συχνά τραγουδήθηκαν στη Δανία, τη Νορβηγία, και τη Σουηδία. Σημειώστε ότι για το αρχικό σουηδικό κείμενο δεν υπάρχει καμία αναφορά στη Φινλανδία, μόνο σε μια χώρα στο Βορρά, αλλά το φινλανδικό κείμενο αναφέρεται ρητά στη Φινλανδία. Το θέμα του ποιήματος είναι, επιπλέον, εντυπωσιακά παρόμοιο με αυτό των εθνικών ύμνων της Σουηδίας (du gamla, du fria) και της Νορβηγίας (Ja, VI elsker dette landet).

Μερικοί Φινλανδοί έχουν προτείνει να αντικατασταθεί ο φινλανδικός εθνικός ύμνος με το Finlandia από τον Jean Sibelius λόγω του ότι η μουσική του Pacius χρησιμοποιείται επίσης για τον εθνικό ύμνο της Εσθονίας με παρόμοιο κείμενο, Mu isamaa, (η πατρική γη μας)(1869) και εν μέρει λόγω του ότι ο Pacius ήταν γερμανός και Runeberg Φινλανδό-Σουηδός (αν και Sibelius ήταν επίσης φινλανδικός-Σουηδός). Επίσης λέγεται ότι ο Pacius σύνθεσε την μουσική μέσα σε μόνο δεκαπέντε λεπτά, χωρίς να γνωρίζει ότι θα γινόταν τόσο σημαντική μουσική για τον πληθυσμό της Φινλανδίας και ότι τελικά θα γινόταν ο εθνικός τους ύμνος . Υπάρχουν επίσης εκείνοι που προτιμούν απλά Finlandia ως μουσικό κομμάτι, αν και οι κριτικοί το υποστιρίζουν ότι είναι δύσκολο να τραγουδηθεί.

## Οι στίχοι του εθνικού ύμνου της Φινλανδίας
thumb

## Ελληνική μετάφραση

## Πηγές
* - Η ιστορία του ύμνου

Κατηγορία:Εθνικά σύμβολα της Φινλανδίας
Κατηγορία:Εθνικοί ύμνοι
Άγιος Σκύλος Αντρωνίου

Ο μικρός βυζαντινός ναός στο νεκροταφείο του χωριού Αντρώνι Ηλείας, ο Ναός των Αγ. Αναργύρων, ο οποίος έχει χαρακτηριστεί ως βυζαντινή αρχαιότητα, είναι αγιογραφημένος με σπάνιες όσο και μοναδικές βυζαντινές τοιχογραφίες. Ανάμεσα σε αυτές, στο μέσον και δεξιά του ναού, ο Άγιος Χριστόφορος ο Ρέπροβος, απεικονίζεται με κεφάλι σκύλου (πιθανόν κυνηγού), κρατώντας στο δεξί του χέρι έναν σταυρό. Ωστόσο, πολλές έχουν υποστεί από την υγρασία και την εγκατάλειψη ανεπανόρθωτες βλάβες.

## Κυνοκέφαλοι
Σύμφωνα με τον πανεπιστημιακό φιλόλογο-ιστορικό Θεοχάρη Δετοράκη «μια πολύ χαρακτηριστική περίπτωση της επίδρασης των παγανιστικών επιβιώσεων και των λαϊκών θρύλων στη διαμόρφωση της αγιολογικής παράδοσης βρίσκουμε στα σχετικά με τον άγιο Χριστόφορο κείμενα».

Ο Άγιος Χριστόφορος περιγράφεται και εικονίζεται ως κυνοκέφαλος, προφανώς λόγω της σύνδεσής του με το έθνος των Σκυλοκεφάλων. Η φαντασία πολλών λέει ότι ανάμεσα στους στρατιώτες του Μεγάλου Αλέξανδρου υπήρχαν και κυνοκέφαλοι. Για τους κυνοκέφαλους, ανθρώπους δηλαδή με κεφάλι σκύλου, κάνουν λόγο και οι Ηρόδοτος και Ησίοδος. Παρόμοιος θρύλος υπήρχε και στην Ασία. Συναντάται σε κινεζικά κείμενα του 6ου αιώνα γι’αυτό και οι φήμες περί σκυλοκέφαλων ή κυνοκέφαλων οφείλονται, πιθανόν, στις περιορισμένες γνώσεις αναφορικά με τις περιοχές αυτές. Ο Στράβωνας, στα γεωγραφικά του, κάνοντας σχόλιο για τις τερατολογίες των παλαιοτέρων του, αναφέρει τους μεγαλοκέφαλους του Ησίοδου, τους στεγανόποδες του Αλκμάν, τους μονόφθαλμους και κυνοκέφαλους του Αισχύλου. Αργότερα και ο Κλαύδιος Πτολεμαίος κάνει λόγο για κυνοκέφαλους και μονόποδες.

## Κυνο-Βιάρχης (Άγιος)
Διαπιστώνεται ότι κοντά στον σκυλοκέφαλο άγιο υπάρχει δεύτερος άγιος, με δυσανάγνωστο όνομα αλλά με ευανάγνωστο τον τίτλο του «ΚΥΝΟ-ΒΙΑΡΧΗ». Η παράδοση στο Αντρώνι λέει ότι ήταν κάποιο κοινόβιο (κυνό-βιο) ή σκυλοτροφείο που έθρεφαν σκύλους κυνηγούς ή τσοπανόσκυλα, αγαπημένα ζώα των κατοίκων.

## Παραπομπές


## Πηγές
* Θεοχάρης Ε. Δετοράκης, *Εισαγωγή στη σπουδή των αγιολογικών κειμένων* (Πανεπιστημιακές παραδόσεις), Ρέθυμνο 1992, σελ. 82-84.

## Σημείωση
*Η αρχική έκδοση/μορφή του λήμματος προήλθε από την ιστοσελίδα [https://web.archive.org/web/20070927230021/http://www.antroni.gr/ www.antroni.gr] του Κώστα Παπαντωνόπουλου*.

Σ
Α
Α
Εθνόσημο της Βραζιλίας

[thumb|200px|Το [εθνόσημο της Βραζιλίας.]]

Το **εθνόσημο της Βραζιλίας** υιοθετήθηκε στις 19 Νοεμβρίου 1889, τέσσερις μέρες μετά την ανακήρυξη της Δημοκρατίας της Βραζιλίας. Το εθνόσημο καθιερώθηκε στη σημερινή μορφή του στις 28 Μαΐου του 1968, με νόμο. Αποτελείται από το κεντρικό έμβλημα, το οποίο περιβάλλεται από κλαδιά καφέ (στα αριστερά) και καπνού (στα δεξιά), τα οποία είναι βασικά γεωργικά προϊόντα της χώρας. Στον μπλε κύκλο βρίσκεται στο κέντρο ο Σταυρός του Νότου και γύρω από αυτόν βρίσκεται ένα δαχτυλίδι με 27 αστέρια, που συμβολίζουν τις 26 πολιτείες της Βραζιλίας και 1 ομοσπονδιακή επαρχία. Η μπλε κορδέλα περιέχει το επίσημο όνομα της Βραζιλίας (*República Federativa do Brasil* - Ομοσπονδιακή Δημοκρατία της Βραζιλίας) στην πρώτη της σειρά. Στη δεύτερη σειρά βρίσκεται η ημερομηνία ανακήρυξης της δημοκρατίας (15 Νοεμβρίου 1889).

Εκτός από το εθνόσημο, η Βραζιλία έχει και δική της εθνική σφραγίδα, η οποία χρησιμοποιείται σε ορισμένα επίσημα έγγραφα. Σε αυτήν απεικονίζονται οι 9 αστερισμοί που απεικονίζονται και στη σημαία της. Επίσης απεικονίζεται το εθνικό σύνθημά της, *Ordem e Progresso*, δηλαδή τάξη και πρόοδος. Τέλος απεικονίζεται το επίσημο όνομά της, *República Federativa do Brasil*, δηλαδή Ομοσπονδιακή Δημοκρατία της Βραζιλίας.

## Εξωτερικοί σύνδεσμοι

*  Το εθνόσημο της Βραζιλίας στο Flagspot

Βραζιλία
Κατηγορία:Εθνικά σύμβολα της Βραζιλίας
Χανς Μπάκε

Ο **Χανς Μπάκε** (γεννήθηκε στο Λούλεο της Σουηδίας στις 14 Φεβρουαρίου 1952) είναι Σουηδός προπονητής ποδοσφαίρου.

Αγωνίστηκε ως ποδοσφαιριστής στην ΑΙΚ Στοκχόλμης και στην Μπρομαποϊκάρνα. Ως προπονητής κατέκτησε το πρωτάθλημα Δανίας το 1999 με την Άλμποργκ, ενώ το 2003 και το 2005 το κατέκτησε με την Κοπεγχάγη. Το 2004 με την ίδια ομάδα κατέκτησε και το Κύπελλο. Το 2006 ανέλαβε τον ΠΑΟ, αλλά έφυγε από αυτόν τον Σεπτέμβριο του ιδίου έτους, εξαιτίας της κακής απόδοσης της ομάδας στους διεθνείς αγώνες. Το 2011 ανέλαβε την αμερικάνικη Νιου Γιορκ Ρεντ Μπουλς των αστέρων Τιερί Ανρί και Ραφαέλ Μάρκες.

Μπακε Χανς
Μπακε Χανς
Κατηγορία:Προπονητές ποδοσφαίρου ΦΚ Ρεντ Μπουλ Σάλτσμπουργκ
Κατηγορία:Προπονητές ποδοσφαίρου Νοτς Κάουντι
Κατηγορία:Προπονητές ποδοσφαίρου Άλμποργκ ΜΚ
Κατηγορία:Προπονητές ποδοσφαίρου ΦΚ Κοπεγχάγη
Κατηγορία:Προπονητές ποδοσφαίρου Μόλντε ΦΚ
Κατηγορία:Προπονητές ποδοσφαίρου Γιουργκόρντεν ΙΦ
Κατηγορία:Προπονητές ποδοσφαίρου Χάμαρμπυ ΙΦ
Κατηγορία:Προπονητές ποδοσφαίρου Νιου Γιορκ Ρεντ Μπουλς
Κατηγορία:Προπονητές ποδοσφαίρου Έστερς ΙΦ
Κατηγορία:Προπονητές ποδοσφαίρου ΑΙΚ Στοκχόλμης
Κατηγορία:Ποδοσφαιριστές ΙΦ Μπρομαποϊκάρνα
Κατηγορία:Προπονητές ποδοσφαίρου Στάμπεκ ΙΦ
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Εθνικής Φινλανδίας
Μπάρατ Τζάγκντεο

-->
}}
Ο **Μπάρατ Τζάγκντεο** (*Bharrat Jagdeo*, 1964-) είναι οικονομολόγος και πολιτικός από τη Γουιάνα, αντιπρόεδρος της χώρας του από τις 2 Αυγούστου 2020. Υπηρέτησε ως σοσιαλιστής πρόεδρος της χώρας από το 1999 έως το 2011. Έγινε ο νεότερος σε ηλικία αρχηγός κράτους από τις χώρες μέλη της Caricom. Νωρίτερα υπηρέτησε και ως υπουργός Οικονομικών και ξανά ως αντιπρόεδρος, από το 1997 ως το 1999. Ανήκει στο Λαϊκό Προοδευτικό Κόμμα.

## Πρώτα χρόνια και εκπαίδευση
Γεννήθηκε στο Γιούνιτι Βίλατζ, στις ανατολικές ακτές της Ντεμεράρα, στις 23 Ιανουαρίου 1964. Ολοκλήρωσε τη δευτεροβάθμια εκπαίδευση στο χωριό Μαχάικα. Σπούδασε Οικονομικές Επιστήμες στη Μόσχα, από το 1980 ως το 1984. Στη συνέχεια ανέλαβε σημαντικές οικονομικές θέσεις, όπως αντιπρόσωπος της Γουιάνας στο Διεθνές Νομισματικό Ταμείο.

## Πολιτική καριέρα
To 1977 έγινε μέλος της νεολαίας του κόμματος PPP και το 1980 πλήρες μέλος.. Το 1995 έγινε υπουργός Οικονομικών. Ήταν βουλευτής στην κυβέρνηση της Τζάνετ Τζάγκαν και έγινε Πρόεδρος μετά την παραίτησή της για λόγους υγείας.

## Προεδρία
Ορκίστηκε στις 11 Αυγούστου του 1999. Πέτυχε να εξασφαλίσει δάνειο από το ΔΝΤ ύψους 64 εκατ. $ για την ανασυγκρότηση της χώρας του. Τον Μάρτιο του 2001 ο Τζάγκντεο κέρδισε τις εκλογές και παρέμεινε πρόεδρος. Ο ίδιος ως μέλος της ινδικής καταγωγής πλειοψηφίας, προκάλεσε οργή ανάμεσα στη μειονότητα των αφρικανικής καταγωγής κατοίκων, οι οποίοι κατήγγειλαν σωρεία παρατυπιών στις εκλογές. Στις 28 Αυγούστου 2006 κέρδισε και τρίτη προεδρική θητεία, έπειτα από τη νίκη του στις προεδρικές εκλογές , με ποσοστό 54,6% των ψήφων. Παράλληλα, το κόμμα του, Λαϊκό Προοδευτικό Κόμμα, κέρδισε ποσοστό 54,6% στις ταυτόχρονες βουλευτικές εκλογές και 36 επί συνόλου 65 εδρών στην Εθνοσυνέλευση. Εκείνες οι εκλογές του 2006 ήταν ειρηνικές. Ορκίστηκε πρόεδρος για μια ακόμη φορά στις 2 Σεπτεμβρίου του 2006. Η πολιτική του ήταν υπέρ της προστασίας των δασών.

Τον Δεκέμβριο του 2011 παρέδωσε τη θέση του προέδρου στον νικητή των εκλογών της 28ης Νοεμβρίου 2011, Ντόναλντ Ράμοταρ.

## Εξωτερικοί σύνδεσμοι
* The Guardian, Fake Facebook profile angers Guyana president, 2 Ιανουαρίου 2009.
* Mr. Jagdeo is Guyana's Barack Obama - Guyana Observer News.

## Παραπομπές


Κατηγορία:Πρόεδροι της Γουιάνας
Κατηγορία:Οικονομολόγοι
Σαμ Χιντς

Ο **Σαμ Χιντς** (Samuel Archibald Anthony Hinds, γενν. το 1943) είναι διπλωματούχος χημικός μηχανικός και πολιτικός από τη Γουιάνα, πρωθυπουργός της χώρας από το 1999  ως το 2015. Είναι παντρεμένος με την Υβόν και έχει 3 παιδιά.

## Καριέρα
Γεννήθηκε στις 27 Δεκεμβρίου 1943. Ολοκλήρωσε τις σπουδές του Χημικού Μηχανικού στον Καναδά. Για πρώτη φορά έγινε πρωθυπουργός στις 9 Οκτωβρίου του 1992 και υπηρέτησε στο αξίωμα μέχρι τις 17 Μαρτίου του 1997, επί προεδρίας του Τσέντι Τζάγκαν, ο οποίος απεβίωσε το 1997.

Στη συνέχεια έγινε ο ίδιος πρόεδρος αλλά παραιτήθηκε στις 19 Δεκεμβρίου της ίδιας χρονιάς, υπέρ της χήρας του προκατόχου του, Τζάνετ Τζάγκαν. Η τελευταία τον διόρισε ξανά πρωθυπουργό, στις 22 Δεκεμβρίου του 1997. 

Τον Αύγουστο του 1999, η Τζάγκαν παραιτήθηκε και αντικατέστησε προσωρινά το Χιντς με τον Μπάρατ Τζάγκντεο (9 Αυγούστου 1999), ο οποίος αυτόματα έγινε πρόεδρος και διόρισε πρωθυπουργό τον Σαμ Χιντς, στις 11 Αυγούστου 1999.

Έπειτα από τη διεξαγωγή των εκλογών στις 28 Αυγούστου του 2006 η κυβέρνηση επανεξελέγη. Ο Χιντς ορκίστηκε ξανά πρωθυπουργός στις αρχές Σεπτεμβρίου. Το 2006 το όνομά του δόθηκε σε ένα νέο είδος σαύρας (Kaieteurosaurus hindsi).

Τον Μάιο του 2015 τον διαδέχθηκε στην πρωθυπουργία ο Μόουζες Ναγκαμούτου.

## Παραπομπές


Κατηγορία:Πρόεδροι της Γουιάνας
Κατηγορία:Χημικοί μηχανικοί
Κατηγορία:Πρωθυπουργοί της Γουιάνας
Ιδιότητες της ύλης

Στη φύση τα σωματίδια κάθε χημικής ουσίας σχηματίζουν ένα μοναδικό συνδυασμό. Αυτό έχει ως συνέπεια να είναι αδύνατο να βρεθούν δύο ή περισσότερες πανομοιότυπες ουσίες. Έτσι ένα στερεό μπορεί να είναι σκληρό ή μαλακό ή ένα υγρό να είναι κολλώδες ή και λεπτόρρευστο. Ορισμένα ακόμη υλικά παρουσιάζονται πιο ελαστικά από άλλα. Αυτού του είδους τα χαρακτηριστικά λέγονται **φυσικές ιδιότητες της ύλης**.

Σημαντικότερες φυσικές ιδιότητες της ύλης είναι:
* Η Αντοχή υλικών (εφελκυσμός, θλίψη, συμπιεστότητα)
* Η Ελαστικότητα
* Η Ολκιμότητα (αντ. Ψαθυρότητα)
* Η Ελατότητα
* Η Σκληρότητα
* Η Συνάφεια
* Η Συνοχή
* Η Επιφανειακή τάση
* Το Ιξώδες
* Το Τριχοειδές φαινόμενο κ.ά.

Κατηγορία:Κατάσταση της ύλης
*
Πατρική Νάξου

Η **Πατρική** ήταν ο μικρότερος οικισμός της Νάξου.

Βρίσκεται κοντά και ανατολικά της μεγάλης διασταύρωσης Σταυρού Νάξου. 
Σήμερα ο οικισμός αυτός είναι ακατοίκητος.

Κατά τοπική παράδοση το όνομα οφείλεται στους πρώτους οικιστές της Κεραμωτής που προέρχονταν από το χωριό "Κόρωνος" και που προηγουμένως είχαν κατοικήσει εκεί.

Κατηγορία:Χωριά της περιφερειακής ενότητας Νάξου
Καγκουρό

Το **καγκουρό** είναι μαρσιποφόρο ζώο που απαντάται στην Αυστραλία και τη Νέα Γουινέα. Ανήκουν στην οικογένεια των μακρόποδων, που περιλαμβάνει 63 είδη καγκουρό.

Αποτελεί συμβολικό ζωο για την Αυστραλία και εμφανίζεται στο εθνόσημο αυτής της χώρας. Είναι επίσης ένας από τους πιο σημαντικούς εκπροσώπους της αυστραλιανής πανίδας.

Ο πρώτος Ευρωπαίος που είδε καγκουρό ήταν ο Ολλανδός ναυτικός Φραντσίσκο Πέλσαρτ, το 1629, όταν το πλοίο του ναυάγησε στην ακτή της Αυστραλίας. Το όνομά τους το πήραν από τον Άγγλο θαλασσοπόρο Τζέιμς Κουκ. Όταν ο Κουκ έφτασε, το 1770, στην Αυστραλία, παρατήρησε το ζώο και ρώτησε τους ιθαγενείς πώς λέγεται. Αυτοί απάντησαν: "Καν γκου ρό", που σημαίνει "πάνω-κάτω". Το αληθινό όνομα του Καγκουρό στη γλώσσα των Ιθαγενών είναι γολαρού και το λένε έτσι μέχρι και σήμερα. Αυτά που είχε δει ο Κουκ ήταν τα γουάλαμπι όπως τα λένε οι Ιθαγενείς, και ανήκουν και αυτά στην οικογένεια των μακρόποδων. 

Όλα όμως τα ζώα που τα λένε καγκουρό, μικρά ή μεγάλα ανήκουν στην τάξη των μαρσιποφόρων. Το όνομα μαρσιποφόρα προέρχεται από την αρχαία λέξη μάρσιπος, που σημαίνει σάκος και δόθηκε στα ζώα αυτά επειδή η θηλυκή έχει ένα είδος σάκου στην κοιλιά, όπου τα μικρά τους περνούν τους πρώτους μήνες της ζωής τους. Στην κοιλιακή πλευρά του μαρσίπου υπάρχουν οι θηλές, από όπου τα μικρά καγκουρό θηλάζουν για μερικούς μήνες. Όταν γεννηθούν, η μητέρα γλείφει το τρίχωμα της κοιλιάς της κι ανοίγει ένα δρόμο ως τον σάκο, ώστε τα μικρά να μπορούν εύκολα να τον βρουν. 

Η θηλυκή γεννάει ένα, και καμιά φορά δύο, μικρά. Μερικοί επιστήμονες λένε ότι τα καγκουρό ζούσαν σε δέντρα, και δεν είναι γνωστό πώς ή γιατί κατέβηκαν στο έδαφος. Ωστόσο ένα είδος, τα δενδρόβια καγκουρό, ξαναγύρισαν στα δέντρα όπου τρέφονται και κοιμούνται. 

Τα καγκουρό, σε αντίθεση με πολλά ζώα, δεν φτιάχνουν συνήθως φωλιές ή λαγούμια. Ζουν χωρίς να έχουν κανένα καταφύγιο, τριγυρνούν ελεύθερα και τρέχουν εδώ κι εκεί με μεγάλα πηδήματα που φτάνουν τα 6 έως 8 μέτρα και τα βοηθούν να τρέχουν με μεγάλη ταχύτητα, σχεδόν ως πενήντα χιλιόμετρα την ώρα. Στηρίζονται στα δυνατά πισινά πόδια και στην ουρά ως πρόσθετο υποστήριγμα.

Το ενήλικο, γκρίζο, γιγάντιο καγκουρό μπορεί να φτάσει τα δυόμισι περίπου μέτρα ύψος. Το βάρος του μπορεί να φτάσει τα 100 κιλά. Τα δενδρόβια καγκουρό δεν ξεπερνούν το ένα μέτρο ύψος. Από τον καιρό που οι άποικοι φέρανε στην Αυστραλία αλεπούδες και σκύλους, τα μικρότερα καγκουρό αποδείχτηκαν θανάσιμοι εχθροί τους.

Όλα τα καγκουρό είναι φυτοφάγα. Τα περισσότερα τρώνε φύλλα ή χορτάρι. Για να φτάσουν τα φύλλα, τα δενδρόβια καγκουρό σκαρφαλώνουν στα δέντρα, χρησιμοποιώντας για στήριγμα τις ουρές τους. Μπορούν να κοιμηθούν πολλές ώρες την ημέρα, στη διχάλα ενός δέντρου.
## Εξωτερικοί σύνδεσμοι
* 
* 

Κατηγορία:Μακροποδίδες
Κατηγορία:Πανίδα της Αυστραλίας
Λιόνπο Χαντού Βαντσούκ

Ο **Λιόνπο Χαντού Βαντσούκ** (*Lyonpo Khandu Wangchuk*, 24 Νοεμβρίου 1950 -) είναι πολιτικός από το Μπουτάν. Ανέλαβε πρωθυπουργός της χώρας στις 7 Σεπτεμβρίου του 2006. Διατέλεσε ξανά πρωθυπουργός, από το 2001 μέχρι το 2002. Παραιτήθηκε στις 26 Ιουλίου 2007 και τον διαδέχθηκε στην πρωθυπουργία ο Κινζάνγκ Ντορζί στις 2 Αυγούστου του 2007.

## Μετά την πρωθυπουργία
Ο Βαντσούκ παραιτήθηκε προκειμένου να θέσει υποψηφιότητα για τις γενικές εκλογές του 2008, ως μέλος του πολιτικού κόμματος Ντρουκ Φουένσουμ Τσόγκπα (DPT). Υπηρέτησε ως υπουργός Εξωτερικών από το 2003 ως το 2007.

Έπειτα από τη νίκη του DPT στις εκλογές που διενεργήθηκαν τον Μάρτιο του 2008, ο Βαντσούκ έγινε υπουργός Οικονομικών στις 11 Απριλίου του 2008.

## Παραπομπές


## Εξωτερικοί σύνδεσμοι
* 

Βαντσουκ Χαντου Λιονπο
Πολική αρκούδα

Η **πολική αρκούδα** (*Ursus maritimus* - *Άρκτος ο θαλάσσιος*), γνωστή και σαν λευκή, αρκτική, βόρεια ή θαλάσσια αρκούδα, είναι μια μεγάλη αρκούδα που ζει στις Αρκτικές περιοχές. Είναι ένα από τα δυο μεγαλύτερα είδη σαρκοβόρων του πλανήτη και βρίσκεται στην κορυφή της τροφικής αλυσίδας της περιοχής της. Όρθια ξεπερνά τα 4 μέτρα ύψος, οι αρσενικές ζυγίζουν συχνά πάνω από 1050 κιλά και οι θηλυκές γύρω στα 450 κιλά. Έχει προσαρμοστεί πολύ καλά στο περιβάλλον της: η γούνα της και το παχύ στρώμα λίπους κάτω από αυτή την προστατεύουν από το κρύο, ενώ το άσπρο της τρίχωμα την κάνει δυσδιάκριτη στους εχθρούς και τη λεία της. Τρώει 20 κιλά φαγητό σε μία ώρα. Η πολική αρκούδα κυνηγά στην ξηρά, στον πάγο αλλά και μέσα στο νερό. Τρέφεται κυρίως με φώκιες και με τα υπόλοιπα ζώα αλλά και ψάρια των πόλων. Συναντάται στην Αλάσκα, στον Καναδά, στη Ρωσία, στη Γροιλανδία και τη Νορβηγία. Τον Μάιο του 2008 η αμερικανική κυβέρνηση προσέθεσε την πολική αρκούδα της Αλάσκας στον κατάλογο με τα είδη που απειλούνται ''με εξαφάνιση. Η γηραιότερη (γνωστή) πολική αρκούδα στον κόσμο πέθανε σε ηλικία 42 ετών, τον Νοέμβριο του 2008. Ζευγαρώνει κάθε 3 μήνες.
Η γούνα της είναι απαραίτητη για να διατηρείται ζεστή στις πολικές θερμοκρασίες. Σπάνια εντοπίζεται από τον άνθρωπο.

## Παραπομπές


## Εξωτερικοί σύνδεσμοι
* 
* 

Αρκούδα πολική
Κατηγορία:Πανίδα της Αρκτικής
Κατηγορία:Θηλαστικά της Ευρώπης
Κατηγορία:Θηλαστικά του Καναδά
Κατηγορία:Ανώτεροι θηρευτές
Αρκτική αλεπού

right|thumb|300px|Γεωγραφική διασπορά της αρκτικής αλεπούς (με γαλάζιο)
Η **αρκτική αλεπού** (Vulpes lagopus), γνωστή και ως **λευκή αλεπού**, **πολική αλεπού** ή **αλεπού του χιονιού**, είναι το είδος αλεπούς που ζει στους Αρκτική, δηλαδή στις πολικές περιοχές του βόρειου ημισφαιρίου. Στο μέγεθος είναι λίγο μικρότερη από την αλεπού των εύκρατων περιοχών. Τον χειμώνα δεν πέφτει σε χειμερία νάρκη όπως άλλα ζώα.

Είναι σαρκοφάγο ζώο που τρέφεται συνήθως με σάπιο κρέας φάλαινας ή τα αποφάγια από τα θύματα των πολικών αρκούδων. Επίσης τρέφεται με μικρότερα ζώα όπως λαγούς, αμφίβια και ευάλωτα νεογνά φώκιας, που έχουν απομακρυνθεί από το κοπάδι τους, πουλιά (ιδίως αποδημητικά), αυγά και ψάρια. Φτιάχνει το κρησφύγετό της κάτω από την επιφάνεια του εδάφους. Αντέχει θερμοκρασίες έως και -70 βαθμούς Κελσίου πριν αρχίσει να έχει αίσθηση κρύου. Καθώς είναι ένα από τα μεγαλύτερα σαρκοφάγα ζώα του αρκτικού κύκλου δεν έχει πολλούς εχθρούς και δεν είναι πουθενά απειλούμενο είδος. Πιο ευάλωτα είναι τα αλεπουδάκια. Γεννά μια φορά τον χρόνο έως 15 κουταβάκια κατά την έναρξη του καλοκαιριού και αφού τα θηλάσει μερικούς μήνες είναι αρκετά ανεξάρτητα για να ζήσουν τον Αρκτικό χειμώνα μόνα τους.

Είναι περιζήτητη για τη γούνα της, που τον χειμώνα είναι άσπρη για να μην διακρίνεται εύκολα από τη λεία ή τους εχθρούς της ανάμεσα στο χιόνι, και το καλοκαίρι γίνεται καφετί. Διαθέτει την πιο ζεστή γούνα όλων των θηλαστικών.

## Παραπομπές


Κατηγορία:Αλεπού
Κατηγορία:Θηλαστικά της Ευρώπης
Κατηγορία:Θηλαστικά της Βόρειας Αμερικής
Κατηγορία:Είδη ελαχίστης ανησυχίας (LC)
Αρκτικός λαγός

Ο **αρκτικός λαγός** (*Lepus arcticus* - *Λαγός ο αρκτικός*) είναι είδος λαγού που έχει προσαρμοστεί στο αρκτικό περιβάλλον. Παλιότερα θεωρούνταν υποείδος του λαγού των βουνών, αλλά τώρα κατατάσσεται ως ξεχωριστό είδος. Ζει στην τούνδρα της Γροιλανδίας, στο βόρειο τμήμα του Καναδά καθώς και στην Αλάσκα. Στα πολύ βόρεια γεωγραφικά πλάτη παραμένει λευκός όλο το χρόνο. Νοτιότερα, το τρίχωμά του παίρνει ένα μπλε-γκρι χρώμα το καλοκαίρι, όμως η ουρά του παραμένει λευκή. Το μέγεθός του φτάνει κατά μέσο όρο τα 45-60 εκατοστά, ενώ ζυγίζει 4,5-6 κιλά.

Τρέφεται κυρίως με ξυλώδη φυτά. Τρώει άνθη, καρπούς, φύλλα καθώς και τα δολώματα από κρέας στις παγίδες των κυνηγών. Έχει δυνατή αίσθηση όσφρησης και ενίοτε σκάβει το χιόνι για να βρει τροφή. Το θηλυκό γεννάει 2 φορές το χρόνο 3-4 μικρά.

Κατηγορία:Λαγοειδή
Κατηγορία:Πανίδα της Αρκτικής
Κατηγορία:Θηλαστικά του Καναδά
Κατηγορία:Λαγόμορφα
Κατελειός Κεφαλονιάς

Ο **Κατελειός** ή **Άνω Κατελειός** είναι οικισμός στα Επτάνησα και την Περιφερειακή Ενότητα Κεφαλληνίας.

## Γενικά στοιχεία
Ο Κατελειός βρίσκεται στο νοτιοανατολικό τμήμα της Κεφαλονιάς, κοντά στον ομώνυμο όρμο, σε υψόμετρο 40 μέτρα. Απέχει περίπου 29 χλμ. ΝΑ. από το Αργοστόλι και 15 χλμ. Ν. από τον Πόρο. Το χωριό είναι κτισμένο σε μια επίπεδη πεδιάδα με εύφορο έδαφος που ποτίζεται από τα ρυάκια των γειτονικών βουνών και το έδαφος είναι ιδανικό για πεζοπορία μέχρι τα γειτονικά Χιονάτα, τα Μαυράτα, το Μαρκόπουλο και το Ρατζακλί.

### Αρχαιολογικά ευρήματα
Στο κοντινό Σπήλαιο Σάκκος έχουν εντοπιστεί ευρήματα από τη Λίθινη Εποχή, στα γειτονικά Μαυράτα υπάρχει τάφος της μυκηναϊκής περιόδου, ενώ πίσω από την παραλία της Αγίας Βαρβάρας διακρίνονται ρωμαϊκά ερείπια.

Ό,τι έχει απομείνει από την παλιά αποβάθρα και το μόλο στο Κάτω Κατεκειό υποδεικνύει την ύπαρξη λιμανιού και εμπορικού κέντρου στην περιοχή κατά την Ενετοκρατία.

### Θαλάσσιες χελώνες
Ο σύλλογος Κατελειού, που ιδρύθηκε το 1994 έχει ως δραστηριότητα τη μελέτη και προστασία του φυσικού περιβάλλοντος από τους ανθρωπογενείς και μη παράγοντες που απειλούν να το υποβαθμίσουν. Το βασικό του πρόγραμμα είναι η μελέτη και προστασία της θαλάσσιας χελώνας Caretta caretta που ωοτοκεί στην παραλία Μούντα στην ανατολική πλευρά του Όρμου Κατελειού.

## Διοικητικά στοιχεία
Αναφέρεται επίσημα ως οικισμός, μετά την Ένωση των Επτανήσων με την Ελλάδα, γραμμένος ως Κατελιός το 1866 στο ΦΕΚ 9Α - 28/01/1866 να προσαρτάται στον τότε δήμο Ελιού. Το 1940 το όνομα του οικισμού διορθώθηκε σε Κατελειός. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Μαρκόπουλο και τον Κάτω Κατελειό αποτελούν την κοινότητα Μαρκοπούλου της Δημοτικής Ενότητας Ελειού-Πρόνων του Δήμου Αργοστολίου ενώ σύμφωνα με την απογραφή 2021 απογράφησαν 30 κάτοικοι ενώ με αυτήν του 2011 είχε 36.

## Εξωτερικοί σύνδεσμοι
* Σύλλογος Κατελειού για τη μελέτη και προστασία της θαλάσσιας και χερσαίας ζωής
* Κεφαλονιά.net - Κατελειός

## Παραπομπές


Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Πιγκουίνος

Οι **πιγκουίνοι** (τάξη **Σφηνισκόμορφα**, οικογένεια **Σφηνισκίδες**) είναι ομάδα θαλάσσιων πτηνών που δεν μπορούν να πετάξουν. Ζουν σχεδόν αποκλειστικά στο Νότιο Ημισφαίριο, με μόνο ένα είδος, τον Πιγκουίνο των Γκαλαπάγκος (*Spheniscus mendiculus - Σφηνίσκος ο άθλιος*), που ζει βόρεια του Ισημερινού.

Ο αριθμός των ειδών των πιγκουίνων έχει αποτελέσει θέμα διαφωνίας. Ανάλογα με τις εκτιμήσεις, ο αριθμός των καταγεγραμμένων ειδών κυμαίνεται από 6 έως 19. Αν και όλα τα είδη πιγκουίνων κατάγονται από το Νότιο Ημισφαίριο, δεν ζουν μόνο σε παγωμένες περιοχές όπως η Ανταρκτική, αντίθετα με τη διαδεδομένη πεποίθηση. Στην πραγματικότητα μόνο μερικά είδη πιγκουίνων ζουν σε τόσο νότια γεωγραφικά πλάτη. Τρία είδη ζουν στους τροπικούς, ένα ζει στα Νησιά Γκαλαπάγκος και καμιά φορά θα ανέβει και βόρεια του Ισημερινού προκειμένου να βρει τροφή.

Το μεγαλύτερο είδος είναι ο Αυτοκρατορικός Πιγκουίνος (*Aptenodytes forsteri* - *Απτηνοδύτης του Φόρστερ*): τα ενήλικα πουλιά έχουν μέσο ύψος 1,1 μέτρα και ζυγίζουν 35 κιλά ή και περισσότερο. Το μικρότερο είδος είναι ο Μικρός Μπλε Πιγκουίνος που έχει ύψος μόλις 40 εκατοστά και ζυγίζει 1 κιλό. Οι μεγαλύτεροι πιγκουίνοι διατηρούν τη θερμότητά του σώματός τους πιο αποτελεσματικά, και έτσι ζουν στα ψυχρότερα κλίματα, ενώ οι μικρότεροι απαντώνται στα εύκρατα ή ακόμα και στα τροπικά κλίματα. Το 2002, μια ομάδα Αργεντίνων επιστημόνων εντόπισε στις ακτές της Ανταρκτικής Χερσονήσου ένα υποείδος του Αυτοκρατορικού Πιγκουίνου που φτάνει σε ύψος τα 1,6 μέτρα.

Οι περισσότεροι πιγκουίνοι τρέφονται με γαρίδες, ψάρια, καλαμάρια και άλλες θαλάσσιες μορφές ζωής που ψαρεύουν βουτώντας και κολυμπώντας κάτω από το νερό. Περνούν τη μισή ζωή τους στη θάλασσα και τη μισή στη στεριά.

Όταν οι μητέρες χάσουν έναν νεοσσό, μερικές φορές προσπαθούν να κλέψουν από μια άλλη, συχνά χωρίς επιτυχία αφού τα υπόλοιπα θηλυκά που βρίσκονται εκεί κοντά βοηθούν την αμυνόμενη μητέρα να υπερασπίσει τα μικρά της.

Οι πιγκουίνοι δείχνουν να μη φοβούνται τους ανθρώπους, και πλησιάζουν τις ομάδες των εξερευνητών χωρίς δισταγμό.

Κατηγορία:Απτηνοδυτίδες
Κατηγορία:Πανίδα της Ανταρκτικής
Καλαματιανός

Είναι ένας ελληνικός παραδοσιακός χορός που ανήκει στο είδος χορού **[[συρτός]]**. Στη βασική του μορφή αποτελείται από δώδεκα βήματα, από τα οποία τα επτά πρώτα είναι προς τα εμπρός και τα υπόλοιπα πέντε επί τόπου.

Δημοφιλέστατος δημοτικός χορός, που λέγεται και ίσος ή συρτός, με πανάρχαιες ελληνικές ρίζες. Άγνωστος είναι ο δημιουργός του. Το όνομα του προέρχεται από την Πελοπόννησο, όπου και δημιουργήθηκε. Πολλές όμως είναι οι θεωρίες που διατυπώθηκαν για την αρχαία του προέλευση. Αυτή φαίνεται από απεικονίσεις σε αγγεία, καθώς επίσης και από τοιχογραφίες που παρουσιάζουν μερικά χαρακτηριστικά του βήματα ή φιγούρες. Το ότι οι χορευτές κρατούν ο ένας τον καρπό του άλλου, μας βοηθάει να βγάλουμε το συμπέρασμα ότι ο καλαματιανός έχει κάποια σχέση με κάποιον από τους χορούς των αρχαίων προγόνων μας. Ο ευχάριστος ρυθμός του και τα απλά βήματά του τον καθιέρωσαν σαν τον δημοφιλέστερο Ελληνικό χορό και χορεύεται σε όλη την Ελλάδα από άνδρες και γυναίκες. Τα βασικά βήματα του είναι 12 και χορεύονται ταυτόχρονα από όλους τους χορευτές. Δίνει την ευκαιρία στον χορευτή που σέρνει τον χορό να κάνει πολλούς αυτοσχεδιασμούς. Στην αρχή όλοι οι χορευτές σχηματίζουν κύκλο και βλέπουν το κέντρο του. Τα πόδια τους είναι σε θέση προσοχής, και κρατιούνται μεταξύ τους από τις παλάμες με λυγισμένους τους αγκώνες ή με μαντήλια.

Ο ρυθμός του καλαματιανού είναι 7σημος, δηλαδή με μέτρο 7/8.

## Παραπομπές


Κατηγορία:Ελληνικοί χοροί
Συρτός

Ο **συρτός** είναι ένας παραδοσιακός ελληνικός χορός που η προέλευσή του τον ανάγει στην αρχαία Ελλάδα. Το όνομα του χορού προέρχεται από την αρχαιοελληνική λέξη "σύρω" (τον χορό).

Ο χορός μνημονεύεται στην Επιγραφή του Επαμεινώνδα (στα μέσα του 1ου αι. μ.Χ.), που βρέθηκε στη Βοιωτία και αναφέρει: "Τὰς δὲ πατρίους πομπὰς μεγάλας καὶ τὴν τῶν συρτῶν πάτριον ὄρχησιν θεοσεβῶς ἐπετέλεσεν", δηλαδή "με θεοσέβεια τέλεσε τις μεγάλες εθνικές πομπές και την εθνική όρχηση του συρτού".

Ο Συρτός χορεύεται σήμερα σε όλη την Ελλάδα και είναι διαδεδομένος σε πολλές χώρες.
## Είδη Συρτού Χορού

Υπάρχουν πολλά είδη συρτού χορού:

#Καλαματιανός
#Νησιώτικοι Συρτοί
#Συρτός Άνω Ορεινής Σερρών
#Συρτοκαλαματιανός
#Συρτός Ρόδου
#Συρτός Κεφαλλονιάς
#Συρτός Μακεδονίας
#Συρτός Μικράς Ασίας
#Κρητικός Συρτός
#Χανιώτικος Συρτός
#Συρτός Πυλαίας
#Συρτός Κεφαλληνίας
#Συρτός Κύπρου
#Συρτός Κοφτός/Συγκαθιστός
#Συρτός Πολίτικος
#Ομάλ Κερασούντας (Εμπροπίσ’) - Είδος συρτού της περιοχής του Πόντου
#Συρτός συγκαθιστός Θράκης
#Πωγωνίσιος - Συρτός στα δύο Ηπείρου

## Με τι είδους μουσική χορεύεται ο Συρτός
*Πάνω σε ψηλή ραχούλα
*Στην κεντημένη σου ποδιά
*Ροϊδό
*Αζιζιές Συρτός
*Βασίλεψεν ο Αυγερινός
*Μήλο μου κόκκινο
*Γιατζηλαριανή
*Συρτός Μακεδονίας
*Λάχανα πούλι μ', λάχανα
*

## Παραπομπές


## Πηγές
*  

Κατηγορία:Αρχαίοι ελληνικοί χοροί
Κατηγορία:Ελληνικοί χοροί
Κατηγορία:Νησιώτικο τραγούδι